
CONVOCATÒRIA PER A L’ATORGAMENT D'AJUTS PER AFAVORIR LA PRÀCTICA ESPORTIVA I D’ACTIVITATS DE LLEURE EN EDAT ESCOLAR PER A L’EXERCICI 2021

En compliment del decret d'Alcaldia núm. 671 de 12 de maig de 2021, s'obre la convocatòria de concurs públic per a la presentació de sol·licituds d'ajuts per afavorir la pràctica esportiva i d’activitats de lleure en edat escolar per a l’any 2021 i la temporada esportiva 2021-22, d'acord amb l’ordenança específica reguladora de les bases per l’atorgament d’ajuts per afavorir la pràctica esportiva i d’activitats de lleure en edat escolar, aprovada pel Ple en sessió ordinària celebrada el dia 28 d’abril de 2016 i publicada íntegrament en el Butlletí Oficial de la Província de Barcelona de data 20 de maig de 2016.

1. Objecte i finalitat de la concessió de la subvenció

L’objecte d’aquesta convocatòria és la concessió d'ajuts a infants i joves entre 3 i 18 anys per la practica esportiva i per l'activitat de lleure. En concret: 

· Per programes esportius de caire continuat organitzats per l'Ajuntament de Molins de Rei o entitats sense afany de lucre de Molins de Rei que promoguin activitats esportives a la vila (entitats esportives, Associacions d'AMPAS, o similar)
· Per programes o activitats de lleure de caire continuat, activitats d'estiu o puntuals (colònies, campaments, ludoteques, etc.) organitzades per l'Ajuntament de Molins de Rei o entitats sense afany de lucre de Molins de Rei, que promoguin activitats de lleure (entitats de lleure infantils i juvenils, Associacions d'AMPAS, o similar). 

La finalitat d'aquesta convocatòria és l'atorgament d'un ajut públic per tal de garantir que ningú pugui resultar exclòs de la practica esportiva o de les activitats de lleure per raons econòmiques.

2.  Procediment i Convocatòria

El procediment d'atorgament dels ajuts serà la concurrència competitiva mitjançant el qual les sol·licituds rebudes es valoraran d'acord amb els criteris d'atorgament establerts a la clàusula 5a d’aquesta convocatòria. 

3. Termini de presentació de sol·licituds i documentació

La sol·licitud, juntament amb la documentació que s’especifica a continuació, podrà ser presentada al registre general de l’Ajuntament de Molins de Rei a partir de l’endemà de la publicació d’aquesta convocatòria en el Butlletí Oficial de la Província de Barcelona. 

S’estableix el següent període de presentació de sol·licituds, amb el termini final de presentació en funció del tipus d’activitat per la qual es demana l’ajut:

· Activitats d’Estiu, fins el 15 de juny de 2021
· Activitats Esportives temporada 2021-2022, fins el 15 d’octubre de 2021
· Ludoteques i Parcs de Nadal, i altres, fins el 30 de novembre de 2021

S’efectuaran dos llistats, un per a les sol·licituds d’activitats esportives de temporada que es gestionarà des del Negociat d’Esports i, l’altre llistat que respondrà a les sol·licituds per activitats de lleure, que es gestionarà per part del Negociat d’Infància I Famílies i de Joventut.

En cas d’esgotar-se l’import previst a les aplicacions pressupostàries corresponents, s’elaborarà una llista d’espera que serà ordenada de menor a major renda per càpita de les famílies sol·licitants, sense tenir-se en compte la data de sol·licitud. Aquests llistats s’activaran quan es disposi de més consignació a les aplicacions pressupostàries.

La sol·licitud i la documentació s’hauran de presentar telemàticament a través de la seu electrònica de l’Ajuntament de Molins de Rei mitjançant una instància genèrica que trobareu al link https://www.molinsderei.cat/tramitsonline/ amb les instruccions corresponents de com fer-ho.

La sol·licitud també podrà ser presentada al registre general de l’Ajuntament de Molins de Rei, a l’Oficina d’Atenció Ciutadana (carrer Rubió i Ors, 2-4) amb cita prèvia, a partir de l’endemà de la publicació d’aquesta convocatòria en el Butlletí Oficial de la Província de Barcelona, dins l’horari següent: dilluns a divendres, de 8:30 a 14:00 hores, i dimarts i dijous de 15:00 a 19:00. 

La documentació a presentar en la convocatòria del 2021 és la que s’especifica a continuació:

· Full de sol·licitud específic (Annex 1)
· Full d’inscripció a l’activitat esportiva o a l’activitat de lleure
· Fotocòpia DNI, NIE i/o PASSAPORT o llibre de família del sol·licitant menor de 18 anys i del pare, mare o tutor legal del sol·licitant. Quan es tracti d’una persona menor d’edat, la sol·licitud haurà d’estar signada pel pare, mare o tutor legal.
· Justificant de CONVIVÈNCIA (Ajuntament: Oficina Atenció al Ciutadà).
· Certificat de bens de l’Ajuntament Molins de Rei i de qualsevol altre municipi on la família tingui propietats.
· Justificants econòmics de tots els majors d’edat integrants de la unitat familiar:
· Nòmina, baixa o maternitat.
· Certificat  de pensió o prestacions de la Seguretat Social.
· Certificat de l’OTG conforme està INSCRIT I REP O NO REP una prestació .
· Declaració Jurada justificant els ingressos i/o no ingressos.
· Declaració jurada justificants ingressos per lloguer habitació.
· Justificant de despeses de la vivenda:
· Últim rebut de lloguer o hipoteca (Entitat  bancària).
· Declaració jurada de la despesa per habitació llogada.
· Justificants bancaris:
· Extracte bancari de tots els comptes bancaris dels moviments dels últims 6 mesos.
· Justificants d’Hisenda (en el cas de realitzar-la):
· Declaració Renta últim exercici, de tots els membres de la unitat familiar.
· Últimes declaracions trimestrals de l’exercici actual (per autònoms).
· Full d’autorització a AET i la DG signat per la família (Annex II).

Documentació complementària:

· En cas de separació familiar:
· Conveni regulador de separació.
· En el cas d’impagament de la pensió d’aliments, la denuncia corresponent.
· Declaració Jurada justificant ingressos o no ingressos de la pensió aliments (en els casos de que la sentencia estigui en tràmit)
· Fitxa esportiva, en cas d’estar donat d’alta en alguna competició, federada o de Consell Esportiu.

En cas de que a la sol·licitud li manquin dades o part de la documentació requerida, es notificarà a la família, qui haurà de subsanar aquesta documentació en el termini de 10 dies. En cas de no presentar la documentació requerida, s’entendrà que renúncia a la sol·licitud. 

Les sol·licituds per concórrer, així com la resta d'annexos a la present convocatòria, es poden obtenir:

· Al web www.molinsderei.cat 
· Presencialment a l’Oficina d’Atenció Ciutadana, carrer Rubió i Ors, 2-4, amb cita prèvia trucant al telèfon 936803340.

La presentació de la sol·licitud d'ajut implica l’acceptació de les bases.

4. Requisits per sol·licitar la subvenció 

Podran ser beneficiaris d’aquests ajuts els infants i joves residents a Molins de Rei inclosos en la unitat familiar que compleixin els següents requisits:

1. Infants i joves entre 3 i 18 anys
1. Tots els membres de la unitat familiar han d’estar empadronats a Molins de Rei.
1. Els sol·licitants hauran de tenir una renda per càpita mensual de la unitat familiar igual o inferior a 400 €.

5. Criteris d’atorgament i valoració de sol·licituds

Les sol·licituds de les famílies que optin a aquests ajuts, sempre que no superin els llindars establerts en el punt 3 de les Bases, s’atorgaran per la capacitat econòmica de la unitat familiar. Es subvencionarà un % segons la següent relació de renda per càpita mensual:

RxC menors de 175€  – 75% del cost de l’activitat
RxC de 176 a 250€   – 60% del cost de l’activitat
RxC de 251 a 325€   – 40% del cost de l’activitat
RxC de 326 a 400€   – 20% del cost de l’activitat

El departament de Serveis Socials, podrà emetre un informe d’excepcionalitat en casos de situació de risc social, i pot proposar un import de la beca de fins el 100%.

Es valoraran un màxim de 2 sol·licituds per unitat familiar.

En cas de que les sol·licituds presentades superessin el crèdit disponible, passaran a una llista d’espera, ordenada segons la renda per càpita mensual. Tindran preferència les famílies amb menys ingressos, segons aquesta llista. En el cas de famílies amb els mateixos ingressos, s’acceptarà la sol·licitud que hagi entrat primer al registre d’entrada de la Corporació.

La valoració de les sol·licituds es realitzarà des dels departaments d’Esports, d’Infància i Joventut i de Serveis Socials de l’Àrea de Serveis a les Persones de l’Ajuntament de Molins de Rei, que emetrà el corresponent informe proposta el qual elevaran a l’Alcalde per la seva resolució. La manca de resolució en data 31 de desembre, produeix efectes desestimatoris de la sol·licitud presentada.

6. Pagament i justificació dels ajuts

El pagament i la justificació dels ajuts es farà segons disposa la clàusula 6a de les Bases. 

7. Quantia pressupostària

Per a l’exercici 2021 es destinarà un import total de 13.000€, amb el següent desglossament: 

· Aplicació pressupostària N/3030/231101/48001 Ajudes per a la pràctica esportiva, per un import de 8.000€. Aquesta aportació es podrà incrementar, si s’escau, en funció de subvencions atorgades d’altres administracions o aportacions corresponents a les inscripcions a activitats esportives que s’organitzin des de l’Ajuntament, i d’altres aportacions similars.

· Aplicació pressupostària N/3070/233102/48002 Ajuts a famílies per esplais i casals d’estiu, per un import de 5.000€.

8. Òrgan instructor i resolució

L'òrgan instructor de la convocatòria, que tramitarà l'expedient, és el Negociat d’Esports de l’Ajuntament de Molins de Rei. La tramitació dels expedients i la seva resolució s'efectuarà segons es disposa a l’ordenança reguladora.

9. Resolució i Notificació

La resolució s'ha d'adoptar en el termini màxim de sis mesos a comptar de l’endemà de l'acabament del termini de presentació de sol·licituds i es notificarà als interessats, de conformitat amb els articles 42 i 43 de la llei 39/2015, d’1 d’octubre, del procediment administratiu comú de les administracions públiques.

Contra la resolució, que posarà fi a la via administrativa, es pot interposar, amb caràcter potestatiu, recurs de reposició en el termini d'un mes o directament recurs contenciós administratiu en el termini de dos mesos, ambdós a comptar des de l’endemà de l'anunci de la resolució, sens perjudici d'interposar qualsevol altre recurs que considerin convenient. Transcorregut el termini fixat sense que s'hagi notificat una resolució expressa, s’entendrà desestimada la sol·licitud d'atorgament de subvenció.

